Loyiso Nongxa

Loyiso Nongxa  (gebore op 22 Oktober 1953) is die voormalige visekanselier en rektor van die Universiteit van die Witwatersrand (Wits) in Johannesburg, Suid-Afrika.Biography of Professor Loyiso G. Nongxa, van die Wits Universiteit webtuiste, besoek op 2 Januarie 2012 

Nongxa is op 19 Mei 2003 deur die Raad van die Universiteit as die eerste swart visekanselier van Wits aangestel, sy voorganger was Norma Ried Birley.Johannesburg News Agency , "Wits to appoint new vice-chancellor", besoek op 2 Januarie 2012 Hy is 'n gekwalifiseerde wiskundige, en was voorheen die Dekaan van die Fakulteit Natuurwetenskappe by die Universiteit van Wes-Kaapland (UWK). Hy is op 1 Junie 2013 deur Adam Habib as visekanselier opgevolg.

 Vroeë lewe 
Nongxa is op 22 Oktober 1953 op Indwe digby die destydse Transkei gebore.Mathematicians of the African Diaspora, besoek op 3 Januarie 2012 Sy ouers was gekwalifiseerde onderwysers, en sy vader was 'n skoolhoof. Nongxa het aan Healdtown Kollege met onderskeiding as die top-matriek student in Suid-Afrika in 1972 gematrikuleer.Southern African Regional Universities Association , WITS Vice Chancellor: Prof. 

Nongxa het in 1976 'n BSc-graad aan die Universiteit van Fort Hare (UFH) verwerf. Nadat hy in 1978 sy MSc aan UFH verwerf het, het hy Suid-Afrika se eerste swart Rhodes-beurshouer geword. Hy het daarna in 1982 'n D. Phil aan Oxford Universiteit verwerf.

 Akademiese loopbaan 
Nongxa het lesings in die wiskunde by UFH, die Nasionale Universiteit van Lesotho, die Universiteit van Natal en UWK aangebied. By die UWK het hy die posisie van Dekaan van die Fakulteit Natuurwetenskappe beklee. Hy was ook 'n besoekende navorser by die universiteite van Colorado, Harvard, Connecticut, Hawaii, en Baylor.

 Verwysings 

Kategorie:Suid-Afrikaanse akademici
Kategorie:Xhosas
Kategorie:Geboortes in 1953
Kategorie:Lewende mense